ડીસા શહેરમાં રાજીવ આવાસ યોજનામાં બ્લોક બનાવવા માટે નહેરૂનગર ટેકરા વિસ્તારમાં પાંચ મકાનોના દબાણ હટાવવા માટે દબાણદારોને વારંવાર નોટિસો બાદ પણ ખાલી ન કરતાં પાલિકાની ટીમે પોલીસ બંદોબસ્ત સાથે દબાણ હટાવવાની કામગીરી હાથ ધરી હતી.ત્યારે દબાણ હટાવવાની કામગીરી કરતાં જ મહિલાઓનું ટોળું ધસી આવ્યું હતું.તેમાં છાયાબેન મનુજી ઠાકોર નામની મહિલા પોતાના ઘરમાંથી શરીરે કેરોસીન છાંટી આત્મહત્યા કરવાનો પ્રયાસ કર્યો હતો જેને પકડી લેવામાં આવ્યા હતા.